**REPUBLIKA HRVATSKA Objavljeno na oglasnoj**

**ZAGREBAČKA ŽUPANIJA ploči škole 14. 6. 2021.**

**OŠ “STJEPAN RADIĆ”**

**BOŽJAKOVINA**

KLASA: 112-01/21-01/09

URBROJ: 238/07-36-21-02

Božjakovina, 11. lipnja 2021. godine

Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18 , 98/19 i 64/20), Osnovna škola „Stjepan Radić“, Božjakovina, dana 14. lipnja 2021. godine raspisuje

**NATJEČAJ**

**za zapošljavanje učitelja/ice razredne nastave**

* 1 izvršitelj – m/ž, na neodređeno puno radno vrijeme

Vrsta ugovora: ugovor o radu na neodređeno vrijeme

Prijevoz: u cijelosti

Mjesto rada: područna škola u Lupoglavu

**UVJETI:**

Osim općih uvjeta sukladno općim propisima o radu, kandidati trebaju zadovoljiti i posebne uvjete propisane Zakonom o odgoju i obrazovanju u osnovnoj i srednjoj školi (Narodne novine broj: 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19

i 64/20 ) te Pravilnikom o odgovarajućoj vrsti obrazovanja učitelja i stručnih suradnika u osnovnoj školi (Narodne novine broj: 6/19).

Uz **pismenu i vlastoručno potpisanu prijavu** na natječaj, kandidati su dužni priložiti:

1. **životopis**
2. **dokaz o odgovarajućem stupnju obrazovanja (preslika diplome o završenom studiju)**
3. **preslika domovnice, odnosno dokaz o državljanstvu**
4. **preslika rodnog lista**
5. **elektronički zapis kandidata Hrvatskog zavoda za mirovinsko osiguranje o radnopravnom statusu (ne starije od 1 mjesec od dana objave natječaja)**
6. **dokaz da se protiv kandidata ne vodi kazneni postupak sukladno članku 106. Zakona o odgoju i obrazovanju u osnovnoj i srednjoj školi (ne starije od 6 mjeseci od dana objave natječaja)**

U prijavi na natječaj navode se i podaci podnositelja prijave (ime i prezime, adresa prebivališta, broj telefona, adresa e-pošte, isključivo za potrebe postupka).

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate pod jednakim uvjetima.

Kandidat koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17) uz prijavu na natječaj dužan je osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

<https://gov.hr/UserDocsImages/Moja%20uprava/Popis%20dokaza%20za%20ostvarivanje%20prava%20prednosti%20pri%20zapošljavanju.pdf>.

Kandidat koji se poziva na pravo prednosti pri zapošljavanju, sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14 i 39/18) u prijavi na natječaj dužan je pozvati se na to pravo te priložiti sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju, sukladno članku 48.f Zakona o zaštiti civilnih i vojnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), uz prijavu na natječaj dužan je, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo.

Ugovor o radu sklapa se uz obvezan probni rok.

Na natječaj se mogu prijaviti osobe oba spola.

Urednom prijavom smatra se prijava koja sadrži sve podatke i priloge navedene u javnom natječaju. Isprave se prilažu u neovjerenoj preslici i ne vraćaju se kandidatu nakon završenog natječajnog postupka, s tima da je prije izbora po pozivu Povjerenstva, dužan predočiti izvornike isprava i dokumentacije. Nepravodobne i nepotpune prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Povjerenstvo za vrednovanje kandidata prijavljenih na natječaj (u nastavku teksta: Povjerenstvo) imenuje ravnatelj Osnovne škole „Stjepan Radić“, Božjakovina,

Povjerenstvo utvrđuje listu kandidata prijavljenih na natječaj koji ispunjavaju formalne uvjete iz natječaja, čije su prijave pravodobne i potpune te kandidate s liste upućuje na razgovor s Povjerenstvom. Kandidati su obvezni pristupiti provjeri kompetencija putem razgovora (intervjua). Ako kandidat ne pristupi razgovoru, smatra se da je povukao prijavu na natječaj.

Poziv kandidata na razgovor (intervju) s Povjerenstvom, te mjesto i vrijeme održavanja razgovora s Povjerenstvom objavit će se na mrežnoj stranici Osnovne škole „Stjepan Radić“, Božjakovina, [www.os-stjepan-radic-bozjakovina.skole.hr](http://www.os-stjepan-radic-bozjakovina.skole.hr) u rubrici Natječaji.

O rezultatima natječaja kandidati će biti obaviješteni na mrežnoj stranici Osnovne škole „Stjepan Radić“, Božjakovina u rubrici Natječaji roku od 5 dana od dana donošenja odluke o izboru kandidata.

Podnošenjem prijave na natječaj kandidat daje izričitu privolu Osnovnoj školi „Stjepan Radić“, Božjakovina, da može prikupljati i obrađivati osobne podatke kandidata iz natječajne dokumentacije u svrhu natječajnog postupka sukladno odredbama Opće uredbe (EU) 2016/679 o zaštiti osobnih podatka i Zakona o provedbi Opće uredbe o zaštiti podatka (Narodne novine br. 42/18).

Prijave s dokazima o ispunjavanju uvjeta dostavljaju se na adresu škole:

**Domaćinska 1, Božjakovina, 10370 Dugo Selo**

**s naznakom "NE OTVARAJ – NATJEČAJ ZA UČITELJA/ICU RAZREDNE NASTAVE".**

Rok za podnošenje prijava je osam (8) dana od dana objave natječaja 14. lipnja 2021. godine.

**Ravnatelj:**

**Jure Mišković, prof.**